Revenge porn nu este incriminat în România. Proiectul de completare a Codului Penal a trecut de Senat, dar zace în sertar.
Poliţia de la noi spune că nu are cadru legal pentru a acţiona. Propunere: închisoare de la 3 luni la 2 ani pentru revenge porn, sau amendă. Proiectul de completare a Codului Penal a trecut de Senat, dar zace în sertar.
În pandemie, toţi am fost mai mult în online, însă acest lucru a dus şi la o creştere a fenomenului numit revenge porn. Anul acesta, cazurile raportate a crescut cu 22% în Marea Britanie. De exemplu, Tom Horwood are 33 de ani şi a fost condamnat de judecătorii din Anglia la 22 de luni de închisoare. El a postat în online fotografii cu o femeie şi instrucţiuni cum să fie vizitată pentru sex.Informaţii despre situaţia de la noi nu prea există. De mai bine de un an, Parlamentul ţine la sertar proiectul care incriminează răzbunarea prin pornografie. Florina Presadă este senatoarea care a propus completarea Codului Penal cu această infracţiune.Florina Presadă, iniţiatoarea proiectului, candidat USR: "În lipsa cadrului legal şi a unei definiţii legale cu privire la pornografia din răzbunare, nici nu putem culege date, nici nu putem avea date, informaţii despre amploarea acestui fenomen. Ştim însă că el există, pentru că sunt din ce în ce mai multe femei care se îndreaptă către ONG cu astfel de situaţii, ştim că se întâmplă şi mai mult în pandemie şi ştim că poliţia nu poate să facă mare lucru.""Nu e vorba despre hărţuire sau şantaj, ci este vorba despre pornografie din răzbunare. De obicei, foştii parteneri sau un partener distribuie fără consimţământul femeii victime fotografii nud cu aceasta.".